Viborger Samler, 1840-05-18
Udenlandske Efterretninger. Storbritannien og Jrland. Morn. Chron, indeholder et Forsvar for den engelske Regjerings udenlandske Politik. "Da Whigs," siger denne Tidende, kaldte til at gribe Regjeringens Tømmer, der vare faldne deres svage og udmattede Forgængere af Hænderne, da lovede de det britiske Folk at hylde de tre Principer, Fred, Sparsomhed, og Reform. Hvorledes de to sidste Løfter ere opfyldte, derom vidne Reductionen af 6 Mille i det aarlige Udgiftsbudget, Parlementsreformen, Slaveriets Afskaffelse, Ophævelsen af Misbrugene i Communalvæsenet, Forbedringen af Lovene og Fattigvæsenet, Frigivelsen af den ostindiske Handel, Jndførelsen af Fattiglovene i Jrland, Forandring i Tiendelovene, Registrationen af Fødsler og Ægteskaber samt Penny-Posten, Hvad det første Løfte angaaer, da have Whigministrene ogsaa opfyldt dette. Trods al Haan og Spot, trods alle Torypressens løgnagtige Spaadomme er det hidtil lykkets Ministrene at bevare Englands Ære og Jnteresser uplettede og ukrænkede, og tillige at afvende en øde læggende Verdenskrigs Elendighed. De vilde hverken paa qvækerviis give slip paa Vaabnenes Ret, ei heller taale enhver Ulempe eller Fornærmelse, som China, Neapel eller nogensomhelst Stat og Despot maatte faae isindat tilføie os, de gave det Løfte: at undgaae enhver kaad Feide, og, saameget som muligt, hylde en agtværdig, aaben, forsonende Politik – en Anerkjendelse af hiin moralske Følelse, en af de ædleste Frugter af den nyere Civilisation, – den Følelse, der har lært Menneskeslægter at betragte Krigen i dens sande Lys: som en Forbrydelse og Forbandelse, naar den er uretfærdig; som en haard Ulykke, endog da, naar den er retfærdig, nødvendig og seierrig. Jntet kan være falskere end the Times's kjække Paastand: at Storbritannien nød Fred og Tillid, da Whigs i Aaret 1830 paatoge sig Regjeringen. Denne Anskuelse deelte ikke en af de skarpsindigste iblandt Tory-Statsmændene - Lord Ashburton, der dengang stillede sig blot ved den bekjendte ulykkelige Yttring: "Om endog en Engel fra Himmelen steg ned til Ministeriet for det udenlandske Departement, saa vilde han dog ikke kunde sikkre Freden i Europa i et halvt Aar. Efter Tory-Politikens gamle Regler og Maximer maatte det synes, at Fredens Opretholdelse i flere Aar efter Juli-Revolutionens Rystelse vilde være et hartad fortvivlet Foretagende. Men Whigs have, uden Hielp af en nedstigende Engel, ved Klogskab, Redelighed, Oprigtighed og Fasthed udholdt Stormen og bortmanet den truende Fare. Det antages vel nu som en historisk Sandhed, at kun Englands faste og bestemte Holdning i hiin Periode kunde afværge en almindelig og ødelæggende Kamps Jammer og Elendighed, ligeoverfor den blinde Heftighed, som havde bemægtiget sig de legitimistiske, som de republicanske Ultras, der vilde styrte Europa i Krig, for at udføre deres Propagandas upractiske Planer. Jmidlertid saae Torierne med Haanlatter ned paa Lord Palmerston og hans Protocoller, og frydede sig med den Fiction, at England var en Dupe for enhver Continentalmagt. Hvad sige de nu om Protocollerne Kunne Torierne negte, at de saa meget bespottede Redskaber bedre have opfyldt Øiemedet, end Toriernes Kanonkugler, At det store Formaal er opnaaet, nemlig Opretholdelsen af Englands Jnteresser og Ære samt Europas Pacification, hvilende paa Grundlaget af Anliggendernes nyere Ordning, der var bleven nødvendig ved Revolutionerne i Frankerig og Belgien. Men den foragtelige Sladder om den Eftergivenhed, som Ministeriet Melbourne udviser, naar Storbritannien forurettes, og om den Langsomhed, hvormed det hevner Fornærmelser, affærdige vi med det Spørgsmaal: Hvem var første Minister i England, da Rusland turde blokere Dardanellerne, efterat der i Throntalen var givet et udtrykkeligt Tilsagn om, at en saadan Blokade ei vilde finde Sted,